Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukufuma 6:1-30
6 E lyo Yehova atile kuli Mose: “Nomba uli no kumona ico nkacita kuli Farao,+ pantu pa mulandu wa kuboko kwandi ukwa maka akabaleka baye kabili pa mulandu wa kuboko kwandi ukwakosa akabapatikisha ukufuma mu calo cakwe.”+2 Kabili Lesa akonkenyepo ukusosa kuli Mose no kutila: “Nine Yehova.+3 Ilyo nalemoneka kuli Abrahamu,+ kuli Isaki+ na kuli Yakobo,+ baishibe ukuti nine Lesa Wa Maka Yonse,+ lelo nshailengele ukwishibikwa+ kuli bena ukuti ishina lyandi nine Yehova.+4 Kabili napangene na bo ukubapeela icalo ca Kanaani, icalo ico baleikalamo.+5 Kabili ning’umfwa ukulilishika kwa bana ba kwa Israele,+ abo abena Egupti bateka ubusha, kabili naibukisha ne cipangano candi.+6 “E ico sosa ku bana ba kwa Israele auti, ‘Nine Yehova, kabili ndi no kumulubula ku kutwikwa ifisendo fya bena Egupti no kumupokolola mu busha bamuteka,+ kabili nkamulubwila ku kuboko kwa maka na ku bupingushi bukalamba.+7 Kabili nkamubuula, mukaba abantu bandi+ na ine nkaba Lesa wenu;+ e lyo mukeshiba ukuti nine Yehova Lesa wenu uulemufumya mu busha bwa bena Egupti.+8 Kabili nkamuleta mu calo ico naimishepo ukuboko kwandi ilyo nalapile+ ukucipeela kuli Abrahamu, na kuli Isaki na kuli Yakobo; kabili nkacipeela kuli imwe ukuba icalo cenu.+ Nine Yehova.’”+9 Pa numa Mose aebele abana ba kwa Israele aya mashiwi, lelo tabamumfwile pa mulandu wa kufuupulwa na pa mulandu wa busha ukukosa.+10 E lyo Yehova asosele kuli Mose, ati:11 “Kabiye kuli Farao, imfumu+ ya Egupti, umwebe ukuti aleke abana ba kwa Israele bafume mu calo cakwe.”+12 Lelo, Mose asosele pa ntanshi ya kwa Yehova ati: “Moneni! Apo abana ba kwa Israele tabang’umfwa,+ bushe Farao ena akakutika shani kuli ine,+ ne ushilanda bwino?”*+13 Lelo Yehova akonkenyepo fye ukusosa kuli Mose na Aarone no kulandila muli bena icipope ku bana ba kwa Israele na kuli Farao, imfumu ya Egupti, ukuti abana ba kwa Israele bafume mu calo ca Egupti.+14 Aba e bakalamba ba mikowa yabo: Abana baume ba kwa Rubene, ibeli+ lya kwa Israele, ni Hanoke na Palu, Hesrone na Karmi.+ Ishi e ndupwa sha kwa Rubene.+15 Kabili abana ba kwa Simeone ni Yemuele na Yamini na Ohadi na Yakini na Sohari na Shauli umwana mwaume wa mwanakashi umwina Kanaani.+ Ishi e ndupwa sha kwa Simeone.+16 Kabili aya e mashina ya bana baume ba kwa Lebi,+ ukulingana ne fyo bakonkene mu kufyalwa:+ Gershone na Kohati na Merari.+ Kabili imyaka Lebi ali no mweo yali umwanda umo na makumi yatatu na cinelubali (137).17 Abana baume ba kwa Gershone ni Libna na Shimei,+ ukulingana ne ndupwa shabo.+18 Kabili abana baume ba kwa Kohati ni Amramu na Isari na Hebrone na Usiele.+ Kabili imyaka Kohati ali no mweo yali umwanda umo na makumi yatatu na itatu (133).19 Kabili abana baume ba kwa Merari ni Maali na Mushi.+Ishi e ndupwa sha bena Lebi, ukulingana ne ntuntuko shabo.+20 Nomba Amramu aupile Yokebede nkashi ya kwa wishi.+ Pa numa afyelemo Aarone na Mose.+ Kabili imyaka Amramu ali no mweo yali umwanda umo na makumi yatatu na cinelubali (137).21 Kabili abana baume ba kwa Isari ni Kora+ na Nefege na Sikri.22 Kabili abana baume ba kwa Usiele ni Mishaele na Elsafani na Sitri.+23 Nomba Aarone aupile Elisheba umwana mwanakashi wa kwa Aminadabu, nkashi ya kwa Naashone.+ Na pa numa, afyelemo Nadabu na Abihu, Eleasari na Itamari.+24 Kabili abana baume ba kwa Kora ni Asiri na Elkana na Abiasafi.+ Ishi e ndupwa sha bena Kora.+25 Kabili Eleasari, umwana mwaume wa kwa Aarone,+ aupile umo pa bana banakashi ba kwa Putiele. Na pa numa, afyelemo Finehasi.+Aba e bakalamba ba mu mukowa wa bena Lebi, ukulingana ne ndupwa shabo.+26 Ulu e lupwa lwa kwa Aarone na Mose abo Yehova aebele ati:+ “Fumyeni abana ba kwa Israele mu calo ca Egupti ukulingana na mabumba yabo.”+27 E balelanda kuli Farao, imfumu ya Egupti, ku kufumya abana ba kwa Israele mu Egupti.+ Aba e Mose na Aarone.28 Nomba mu bushiku Yehova alandile kuli Mose mu calo ca Egupti,+29 e mo Yehova akonkenyepo ukusosa kuli Mose ati: “Nine Yehova.+ Sosa kuli Farao imfumu ya Egupti fyonse ifyo ndesosa kuli iwe.”30 E lyo Mose atile kuli Yehova: “Moneni! Nshilanda bwino, nga kanshi Farao kuti akutika shani kuli ine?”+
bem_Latn bem_Latn bem_Latn bem_Latn